Logod - Lääne-Harju Koostöökogu, Rahastaja, SEI Tallinn

**Ringmajanduse koolitus ettevõtetele I**

**Sissejuhatus ringmajandusse – mis ja milleks?**

Täna valitsev lineaarne ehk tooda-kasuta-hülga majandusmudel, mis põhineb odaval toormel ja raiskaval tarbimisel, on selgelt oma aja ära elanud. Jätkusuutlik majanduskasv on võimalik ainult innovatsiooni laiendamise ning ressursside ja energia tõhusama kasutamise abil. Seetõttu peavad ka ettevõtted üha enam hakkama pöörama tähelepanu on tegevuse ressursitõhususele. Ringmajandus kui uus majandusmudel on viimasel ajal ühe enam tähelepanu leidnud nii poliitilisel tasandil kui ka ettevõtete seas. Ringmajanduse põhimõtete integreerimine oma ettevõtte äristrateegiasse ja igapäevategevustesse on muutumas üha olulisemaks. Ressursside säästlik tarbimine sh jäätmete laialdasem kasutamine oma tootearenduses ja tootmistegevuses tagab ka ettevõtete konkurentsivõime pikemas perspektiivis. Jäätmed ei pruugi olla ettevõtte jaoks enam kulu, vaid hoopis tulu. Kuidas aga muuta üha karmimad keskkonnanõuded kulust kasumiks? Kuidas ringmajanduse põhimõtteid rakendada oma ettevõttes? Millised on teiste riikide ja ettevõtete kogemused?

Käesolev koolitus on esimene viiest koolituspäevast koosnevast koolitusseeriast, mis nimetatud küsimustele püüab vastuseid anda. Esimese koolituse käigus antakse osalejatele ülevaade ringmajandusest kui uue majandusmudeli mõistest, selle rakendamise ajenditest, poliitilisest ja regulatiivsest taustast ning ringmajanduse põhimõtteid rakendanud ettevõtete parimatest praktikatest.

Koolitus on mõeldud eelkõige …. tootmisega ning erinevate ressursside vahendamise ja väärindamisega (sh jäätmekäitlus) tegelevatele ettevõtetele.

~~Koolitusel osalemine eeldab, et ettevõtte esindajad osalevad ka teistel koolitustel.~~

Aeg: 24. jaanuar 2019

Koht: [Hatu mõis](https://www.facebook.com/hatumois/), Lääne-Harju vald

Koolituse viivad läbi Stockholmi Keskkonnainstituudi Tallinna Keskuse eksperdid

**Koolituse päevakava**

|  |  |
| --- | --- |
| *9.00 - 9.30* | *Tervituskohv* |
| 9.30 - 10.00 | Sissejuhatus koolituspäeva ja osalejate tutvustusring |
| 10.00 - 11.00 | Ringmajandus kui uus majandusmudel – mõiste, trendid, võimalused ja ajendid |
| *11.00 - 11.15* | *Virgutuspaus* |
| 11.15 - 12.00 | Ringmajanduse poliitiline ja regulatiivne raamistik – mida tuleb silmas pidada |
| 12.00 - 13.00 | Ringmajanduse rakendamine ettevõtetes – näited Eestist ja välismaalt |
| *13.00 - 14.00* | *LÕUNA* |
| 14.00 - 15.00 | Ettevõtete esitlused:  [Cronimet](http://www.em.ee)  [Signe Seebid](https://www.signeseebid.ee) |
| 15.00 - 16.00 | Rühmatöö ja arutelu – ringmajanduse võimaluste kaardistamine oma ettevõtte põhjal |
| 16.00 – 16.15 | Koolituspäeva kokkuvõte ja järgnevate tegevuste tutvustamine |